**ΕΝΩΣΗ**

**ΔΙΚΑΣΤΩΝ & ΕΙΣΑΓΓΕΛΕΩΝ**

ΠΡΩΤΟΔΙΚΕΙΟ ΑΘΗΝΩΝ

(ΠΡΩΗΝ ΣΧΟΛΗ ΕΥΕΛΠΙΔΩΝ)

ΚΤΙΡΙΟ 6 –ΓΡΑΦΕΙΟ 210

ΤΗΛ: 2132156114

e- mail: endikeis@otenet.gr

Αθήνα, 17/09/2025

Αρ. πρωτ: 387

**ΑΝΑΚΟΙΝΩΣΗ**

**Συνάντηση με τον Υφυπουργό Δικαιοσύνης**

**Σημαντικές δεσμεύσεις εκ μέρους του Υπουργείου**

Το προεδρείο της Ένωσης επισκέφθηκε χθες τον Υφυπουργό Δικαιοσύνης κ. Μπούγα. Υποβάλαμε εκ νέου το αίτημα για κάλυψη εξόδων μετακίνησης και διαμονής για τους συναδέλφους που υπηρετούν και πραγματοποιούν μεταβατικές υπηρεσίες σε νησιά. Ο κ. Υφυπουργός μας ανακοίνωσε ότι το αίτημα μας θα γίνει δεκτό και το δημόσιο θα καλύψει τα έξοδα μετακίνησης, αλλά και διαμονής δικαστικών λειτουργών που πραγματοποιούν μεταβατικές υπηρεσίες στα νησιά (πχ Προέδρου υπηρεσίας).

Τέλος, θέσαμε και πάλι το αίτημα για νομοθετική παρέμβαση, ώστε να αντιμετωπιστούν αποτελεσματικά περιπτώσεις ακραίων απαξιωτικών συμπεριφορών δικηγόρων για δικαστές και εισαγγελείς κατά την άσκηση των καθηκόντων τους. Επισημάναμε δε, ότι κάθε μέρα που περνάει πληθαίνουν τα περιστατικά που επιβεβαιώνουν την ανάγκη θέσπισης μιας αποτελεσματικής ρύθμισης στην κατεύθυνση αυτή.

